laion/Wikipedia-Exotic huggingface dataset:
ילנה באטורינה

ילנה ניקולייבנה באטורינה (ברוסית: Елена Николаевна Батурина; נולדה ב-8 במרץ 1963) היא אשת עסקים רוסייה, בעלים של תאגיד השקעות ובנייה גדול אינטקו (אנ'). בדירוג המיליארדרים העולמיים, שערך מגזין פורבס ב-2019, ילנה בטורינה, עם הון של 1.2 מיליארד דולר, שומרת על מעמד האישה העשירה ברוסיה זו השנה ה-14 ברציפות. לאחר שמכרה את אינטקו, בשנת 2011 העבירה בטורינה את העסק שלה לחו"ל. ילנה בטורינה היא אלמנתו של ראש עיריית מוסקבה לשעבר יורי לוז'קוב. מדיה וקבצים בנושא ילנה באטורינה בוויקישיתוף אתר האינטרנט הרשמי של ילנה באטורינה https://www.prnewswire.com/news-releases/according-to-forbes-elena-baturina-remains-russias-richest-businesswoman-for-14th-consecutive-year-300809841.html https://www.forbes.com/profile/elena-baturina/?sh=fccb9333c29f ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פיטס ספשל

פיטס ספשל (אנגלית: Pitts Special) הוא שמו של מטוס אירובטיקה דו-כנפי חד מנועי מונע מדחף, בעל יכולות וביצועים אווירודינמיים גבוהים תחת תאוצת כובד גבוהה. משמש לספורט אווירי ולאימונים ותחרויות ספורט אווירי, בארצות ספורות משמש גם לשימושים צבאיים. כיום מיוצר המטוס על ידי חברת Aviat מאפטון, ויומינג בדגם S1 חד מושבי עם מנוע בוקסר לייקומינג 4-צילינדרי בן 200 כוחות סוס, או דגם S2 דו מושבי עם מנוע בוקסר 6-צילינדרי (260 כ"ס) וכנף מוגדלת. המטוס נבנה ותוכנן על ידי פועל רכבות בשם קרטיס פיטס. משנת בנייתו ב-1944 זכה המטוס בתחרויות אירובטיקה יותר מכל מטוס אחר, בשנות ה-60 הוכרז המטוס כמטוס ראוי מבחינה טכנית לתחרויות בינלאומיות. גם לאחר 62 שנות וותק אווירי (נכון לשנת 2006), המטוס נחשב ל"שועל קרבות" אווירובטיים ולקנה המידה לפיו נמדדים מטוסים אווירובטיים בביצועיהם. מספר אלופי אירובטיקה משתמשים במטוס זה, המפורסם מביניהם הוא שון טאקר. בעבר היה מספר מועט ביותר של מטוסים מסוג זה בישראל. מתוך המטוסים שפעלו בעשור האחרון מטוס אחד התרסק במהלך מופע אווירי והשני נמכר ונשלח לחו"ל. כיום אין מטוסים פעילים מסוג זה בארץ. מדיה וקבצים בנושא פיטס ספשל בוויקישיתוף
חינוך יהודי בבוקרשט הפשיסטית

בתקופת הממשלות הפשיסטיות ברומניה, מ-1940 ואילך, הודרו היהודים ממשרות ההוראה ומספסלי הלימודים בכל מוסדות החינוך הממלכתיים. בניסיון להקטין את הפגיעה יזמה פדרציית הקהילות היהודיות של רומניה הקמת מוסדות חינוך יהודיים בבוקרשט, מוסדות ממומנים ומנוהלים על ידי יהודים, עבור תלמידים יהודים בלבד. ביום 11 באוקטובר 1940 חוקק צו-חוק מספר 3438 בנושא מצב היהודים במערכת החינוך. על פי סעיף 3 של הצו מי שנולד להורים יהודים, ללא הבדל בדת התלמיד, לא יכול להתקבל לבית ספר רומני יסודי או תיכון או אוניברסיטה, לא פרטי ולא ממלכתי. בעקבות הצו סולקו התלמידים והמורים היהודים ממערכת החינוך. משיקולי נוחות הפיקוח על הצעירים היהודים, הותר ליהודים להקים בתי ספר משלהם, שיופעלו על ידי סגל יהודי עבור תלמידים יהודים בלבד. תעודות של בתי ספר אלה לא יוכרו על ידי המדינה הרומנית. כך עברה רומניה מנומרוס קלאוזוס לנומרוס נולוס לגבי יהודים במערכת החינוך. תחת פיקוח הפדרציה הוקמו בתי ספר מכל הסוגים, יסודיים, תיכוניים לבנים בשמות Cultura A ו-Cultura B ובית הספר התיכון העיוני היהודי (Liceul Teoretic Evreesc) של אלכסנדרו גראור, שהיה יותר עצמאי. עבור הבנות הוקמו בתי הספר התיכוניים Focşăneanu ו-Ana Kreindler. סגל ההוראה הורכב מאותם יהודים שנפסלו מהוראה במוסדות הרומניים וכך זכו בתי הספר התיכוניים למורים רבים ברמה אוניברסיטאית. עבור החינוך העל-תיכוני הוקמו קולגיום אונסקו, קולגיום אבאסון וקולגיום מרטין ברקוביץ'. בעקבות סילוק הסטודנטים והפרופסורים היהודים מהפקולטה לרפואה של אוניברסיטת בוקרשט, הגיש ניקולאה קאז'אל בקשה לאפשר לימודי רפואה לסטודנטים היהודים בבית הספר "קריטס", שכונה גם "בית הספר של קאז'אל". הבקשה אושרה ובמקום התנהלו לימודי רפואה ליהודים בלבד, תופעה יחידה במינה באירופה של מלחמת העולם השנייה. היהודים התקשו למצוא מבנים מתאימים עבור בתי הספר, כי המבנים הקודמים של בתי הספר היהודים, הוחרמו על ידי המדינה. בעיתון הרומני Renașterea Noastră מיום 28 במרץ 1941 התפרסמה רשימה של 16 בתי ספר עיוניים ומקצועיים, שהוחרמו על ידי הממשלה. היהודים אלתרו עבור בתי הספר שלהם כל מיני מבנים, מסעדות, בתי אבות וכדומה. Ani de scoala intr-un liceu evreiesc din Bucuresti (1940-1944) שנות בית ספר בתיכון יהודי בבוקרשט (1940 - 1944) (ברומנית) Învățământul particular bucureștean, în anii celui de-al doilea război mondial (ברומנית) MIHAIL CAFFÉ – MEMORII (ברומנית) Evrei din România, Breviar biobibliografic, הוצאת הספר, בוקרשט, 2008, עמוד 65. (ברומנית) Contribuţia evreilor din România la cultură şi civilizaţie עמודים 269-270 Prigoană și rezistență în istoria evreilor din România 1040 - 1944, הוצאת הספר, בוקרשט, 2003, עמוד 213. (ברומנית)
מונדינה

מונדינה (באיטלקית: mondina; הטיה של הפועַל "לנקות") היה כינוי לנשים שעבדו בשדות האורז בצפון איטליה מסוף המאה ה-19 ועד אמצע המאה ה-20. בשדות האורז של עמק הפו הועסקו "מונדינות" (מנכשות אורז) בעבודה שכללה הסרת עשבים שוטים שגדלו בשדות אורז, שהפריעו לצמיחה בריאה של צמחי אורז צעירים. העבודה התרחשה במהלך הצפת השדות, מסוף אפריל עד תחילת יוני מדי שנה. עבודת ה"מונדינות" הייתה משימה קשה ומעייפת, ובוצעה בעיקר על ידי נשים עניות מהמחוזות אמיליה-רומאניה, ונטו, לומברדיה ופיימונטה. הפועלות עבדו ימי עבודה ארוכים בחודשי הקיץ החמים כאשר רגליהן היחפות שקועות במים עד הברכיים, וגבן כפוף במשך שעות רבות. תנאי העבודה הקשים, השעות הארוכות והשכר הנמוך הביאו לאי שביעות רצון מתמדת, ומדי פעם התעוררו מהומות ומחאות. ה"פדרוני", בעלי החוות הקשוחים, התעמרו בנשים, ובזמני שביתות ומחאות הביאו עובדים זמניים שכונו "שוברי שביתה". המחאה העממית של הפועלות הולידה שירי מחאה רבים, בהם שירים הקוראים לקיצור שעות העבודה, שירים נגד שוברי השביתה ושירים נגד בעלי החוות הנצלנים. המחאה תוארה ביצירות ספרותיות ואמנותיות רבות, בהן הסרט "האורז המר", שהיה מועמד לזכייה באוסקר. לאחר מאבקים רבים, הממשלה קיבלה את דרישות המפגינים, ובין השנים 1906 ל-1909 נחקקו מספר חוקים בהם נקבע כי יום עבודה יוגבל ל-8 שעות. שיר המחאה הנפוץ ביותר בקרב המונדינות היה השיר "Alla mattina appena alzata" ("קמתי השכם בבוקר"). שורותיו הראשונות של השיר, בתרגום חופשי, הן: "בבוקר התעוררתי, להתראות יפהפייתי, להתראות יפהפייתי, להתראות יפהפייתי, להתראות, להתראות, להתראות. בבוקר התעוררתי, לצאת לשדות האורז אני מוכרח". על בסיס שיר זה נוצר שיר המחאה האנטי-פשיסטי "בלה צ'או", שמקורו בתנועות פרטיזנים שפעלו נגד משטר איטליה הפשיסטית. השיר שימש השראה לפרטיזנים בכפרים ובעיירות שפעלו נגד המשטר ונגד חיילי גרמניה הנאצית במלחמת העולם השנייה. שירי מחאה נוספים היו "Se otto ore vi sembran poche" (אם שמונה שעות נראות לך קצרות), "Scior padron da li belli braghi bianchi" ועוד. מדיה וקבצים בנושא מונדינה בוויקישיתוף F. Castelli, E. Jona, A. Lovatto, Senti le rane che cantano. Canzoni e vissuti popolari della risaia, Donzelli, 2005 ISBN 8879899430 M. Minardi, La fatica delle donne. Storie di mondine, Ediesse, 2005 ISBN 8823010829 B.Bassi, La mia vita, Negretto, Mantova, 2009 ISBN 9788895967158 (באיטלקית) Song “Bella ciao” - MusicBrainz, musicbrainz.org בלה צ'או, משדות האורז של עמק הפו ליערות הפרטיזנים בטוסקנה, באתר עמירם צברי, ‏2018-01-30 דוד אסף, עונג שבת (עונ"ש): בלה צ'או: משדות האורז באיטליה אל מוזיקת הכליזמרים והזמר העברי, באתר עונג שבת (עונ"ש), ‏יום רביעי, 8 באפריל 2020
קירבי האוול-בפטיסט

קירבי האוול-בפטיסט (באנגלית: Kirby Howell-Baptiste; נולדה ב-7 בפברואר ב-1987) היא שחקנית אנגלייה. היא מוכרת מתפקידיה בין היתר בסדרה הקומית "המקום הטוב" (2018–2020), במותחן הריגול "להרוג את איב" (2018–2022), בקומדיה השחורה "בארי" (2018–2023), בדרמת המסתורין "ורוניקה מארס" (2019), בקומדיה הלהט"בית "למה נשים רוצחות" (2019), ובשל הופעתה לצד קולין פארל בסדרת המסתורין של אפל TV פלוס, "שוגר" החל מ-2024. גילמה גם את הדמות של "מוות" בסדרות "סנדמן" (2022) ו"בלשי הרפאים" (2024). האוול-בפטיסט' נולדה בפברואר 1987 בלונדון, הממלכה המאוחדת להורים ממוצא אנגלי וג'מייקני והחלה לשחק ב"תיאטרון אנה שייר" (Anna Scher Theatre). היא עברה ללוס אנג'לס כדי ללמוד במכון לי סטרסברג לתיאטרון ולקולנוע והשתתפה בחטיבת מערכונים שיצרה השחקנית איימי פולר. היא החלה להופיע ב-2008 בסדרת הדרמה הרפואית "הולבי סיטי" בתור חולה וב-2011 שיחקה לראשונה בסרט הקצר "Prepping Keisha", בתור קאישה ג'יימס. לאורך השנים הופיעה במספר הופעות אורח קצרות או בסרטים קצרים או סרטי אינטרנט אך גם בכמה תפקידים זכורים כמו ג'ין ב-"Downward Dog", אלנה פלטון בסדרה להרוג את איב, סשה בקסטר בסדרה בארי, סימון גארנט במקום הטוב, גרייס מונרו ברכבת האינסוף, ניקול מאלוי בסדרה המצליחה ורוניקה מארס וטיילור הארדינג בלמה נשים רוצחות. קירבי האוול-בפטיסט, ברשת החברתית אינסטגרם קירבי האוול-בפטיסט, סרטונים בערוץ היוטיוב קירבי האוול-בפטיסט, סרטונים באתר Vimeo קירבי האוול-בפטיסט, במסד הנתונים הקולנועיים IMDb (באנגלית)
אנדרו קישינו

אנדרו קישינו המכונה ביג קאש (באנגלית: Andrew Kishino; נולד ב-20 במרץ 1970) הוא שחקן וראפר קנדי. קישינו נולד במרץ 1970 בטורונטו, קנדה להורים קנדים ממוצא יפני. הוא החל לעבוד כמוזיקאי שהוציא מספר אלבומים ברשת "Much" הקנדית ובהפקת "RPM". בהמשך עבר ללוס אנג'לס ועבד כמפיק מוזיקלי של היפ הופ. הוא ידוע בעיקר במדבב ושחקן של מספר סדרות ותוכניות וכן של משחקי מחשב, שזה עיסוקו העיקרי היום. בין השאר שיחק את הלוחם סו גררה במלחמת הכוכבים: מלחמת המשובטים ומלחמת הכוכבים: הקובץ הרע ודיבב את קווין בסטיבן יוניברס ואת ג'אנג'ה הצבוע במשמר האריות ובמשמר האריות - השאגה חוזרת. דיבב גם את מארי בסרט באטמן: הבדיחה ההורגת מ-2016. בין 2001 ל-2007 היה נשוי לשחקנית ונסה מרשל והם התגרשו ללא ילדים, כשבנישואיהם הפיקו את חבקת ההפקות "מארש-קיש הפקות". קישינו סובל מדיסלקסיה והוא חבר בארגון העולמי מנסה. מדיה וקבצים בנושא אנדרו קישינו בוויקישיתוף אנדרו קישינו, ברשת החברתית אקס (טוויטר) אנדרו קישינו, במסד הנתונים הקולנועיים IMDb (באנגלית) אנדרו קישינו, באתר MusicBrainz (באנגלית) אנדרו קישינו, באתר Songkick (באנגלית)
מקום (שיר של חנן בן ארי)

מקום הוא סינגל של הזמר-יוצר הישראלי חנן בן ארי, שיצא לאור ב-6 בדצמבר 2021. השיר ולחנו נכתבו על ידי חנן עצמו, והוא הופק ועובד על ידי תומר בירן. בן ארי מתחיל בילדות של אבא, עובר לילדות שלו ומדבר על ילדות ביהודה ושומרון, ובתוך הזיכרונות מחפש את עצמו, למעשה תשובות לשאלות שמקננות בו. רוצה להשקיע לא רק בה (זוגתו) אלא גם בעצמו ובהגשמת חלומותיו. הגשמתם קשורה גם ביכולת שלו להתקרב אליה. הוא ימצא מקום עבורה, כשהוא בעצמו יממש את רצונו. בוידאו קליפ, בן ארי נזכר (תוך כדי תספורת אצל אביו הרצל בן ארי) בילדותו, ומציג אותה ואת מסע החיפושים שלו אחר המקום שלו בעולם, ואחר חלומותיו. חלקו הראשון מצולם כולו בבית פרטי ובחלקו השני משולבים גם צילומים שלו ושל אביו בירושלים, בבית כנסת ובאצטדיון. בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. מקום, בביצוע חנן בן ארי, וידאו קליפ של השיר באתר יוטיוב (אורך: 3:33), 6 בדצמבר 2021 מקום לייב חורף 2022 (קליפ קהל), בביצוע חנן בן ארי, וידאו קליפ של השיר באתר יוטיוב (אורך: 3:59), 24 בינואר 2022 מקום (גרסת הספסל), בביצוע חנן בן ארי, וידאו קליפ של השיר באתר יוטיוב (אורך: 2:27), 14 בפברואר 2022 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
מכבי העברית

ההתאחדות העברית של מכבי באורוגוואי (בספרדית: Asociación Hebraica y Macabi del Uruguay), הידועה בכינויה מכבי העברית (Hebraica Macabi), היא קבוצת כדורסל אורוגוואית ממונטווידאו המשחקת בליגת העל האורוגוואית ובליגת האמריקות של פיב"א. הקבוצה נוסדה בשנת 1944, והשתתפה ברוב טורנירי הכדורסל של אורוגוואי. מכבי עלתה לליגה השנייה של אורוגוואי בכדורסל ב-1972 ולליגה הראשונה ב-1973, כשזכתה בשלושה טורנירים פדרליים (הטורניר החשוב ביותר של אורוגוואי עד 2000). הקבוצה פרשה מכדורסל באורוגוואי ב-1997, אך אז חזרה ב-2004 לליגה השלישית. לאחר שעלתה ליגה פעמיים בתוך שלוש שנים, שיחקה מכבי בעונת 2007/08 בליגת העל האורוגוואית, וסיימה במקום השני. מכבי זכתה באליפות הראשונה שלה בעונת 2011/12. ליגת העל האורוגוואית זכייה (4): 2011/12, 2015/16, 2016/17, 2022/23 ליגה מטרופוליטנה זכייה (1): 2006 מדיה וקבצים בנושא מכבי העברית בוויקישיתוף אתר האינטרנט הרשמי של מכבי העברית (בספרדית) מגן דוד בראש הפודיום: מכבי העברית זכתה באליפות אורוגוואי בכדורסל, באתר וואלה, 30 במאי 2023
טרבור סטיינס

טרבור סטיינס (באנגלית: Trevor Stines; נולד ב-15 ביולי 1994) הוא שחקן קולנוע, טלוויזיה ודוגמן אמריקאי. הוא התפרסם כששיחק בסדרת הטלוויזיה ריברדייל. סטיינס נולד באולימפיה, וושינגטון. בשנת 2016 שיחק בסרט האימה "טרור באמטוויל". לאחר מכן שיחק בכמה סרטים קצרים ובתפקידי אורח בסדרות טלוויזיה בהן הגולדברגים ומשפחת פוסטר. בשנת 2017 גילם סטיינס את ג'ייסון בלוסום בסדרה ריברדייל, אחיה התאום של שריל בלוסום ובן זוגה לשעבר של פולי קופר (טירה סקובי), שהייתה מאורסת לו בסתר. עם תחילת העונה הראשונה מתגלה שג'ייסון נרצח בנסיבות מסתוריות, ועלילתה הראשית של העונה סובבת סביב מותו. תפקיד עליו קיבל ביקורות מצוינות. בשנת 2019 שיחק בסרט "Purity Falls". בשנת 2021 שיחק בסרט העצמאי' "Evan Wood". בשנת 2019 חתם בסוכנות דוגמנים הממוקמת בלוס אנג'לס. הוא הופיע בפרסומות במספר מגזיני אופנה ולייף סטייל. בשנת 2018 הוציא ספר שירה ופרוזה בשם "Leather & Glass" את ההשראה קיבל לדבריו מחייו: "קיבלתי השראה מכל דבר - מהעבר שלי, מהיחסים שלי עם חברים ומשפחה, ובעיקר משוררים אחרים". מדיה וקבצים בנושא טרבור סטיינס בוויקישיתוף טרבור סטיינס, ברשת החברתית פייסבוק טרבור סטיינס, ברשת החברתית אקס (טוויטר) טרבור סטיינס, ברשת החברתית אינסטגרם טרבור סטיינס, ברשת החברתית LinkedIn טרבור סטיינס, במסד הנתונים הקולנועיים IMDb (באנגלית) טרבור סטיינס, באתר Rotten Tomatoes (באנגלית) טרבור סטיינס, במסד הנתונים הקולנועיים KinoPoisk (ברוסית) Chi è Trevor Stines, Jason Blossom in Riverdale, Tvserial.it, ‏3 באוקטובר 2018 Alex Zalben, How 'Riverdale' Created Jason Blossom's Extremely Well Preserved Corpse, Decider, ‏4 בנובמבר 2019 Chrissy Bobic, The Actor Who Plays Jason Blossom on 'Riverdale' Isn't Gone for Good, Distractify, ‏4 ביולי 2021 TMZ Staff, 'Riverdale' Star Trevor Stines Signs Modeling Contract, TMZ, ‏6 בנובמבר 2019 Abbey McBurney, Trevor Stines, Biography Mask, ‏3 ביוני 2020 Leather & Glass: Poetry & Prose
לאהדנפויה

לאהדנפויה (בפינית: Lahdenpohja; ברוסית: Лахденпо́хья) היא עיירה פינית לשעבר וכיום המרכז המנהלי של מחוז לאהדנפויה ברפובליקת קרליה ברוסיה. בעיירה ישנם 7,800 תושבים נכון לשנת 2010. העיירה ממוקמת בדלתת נהר אאורה, הנשפך למצר יאקימנסלמי בימת לדוגה. העיירה נמצאת כ-331 קילומטרים מערבית לפטרוזבודסק. שטח העיירה הוא 262.5 קמ"ר. היא גובלת ברשות המקומית מיינלה ובעיירות סלמי במחוזות סורטוואלה ופיטקיאראנטה. כ-84% משטח העיירה הוא מים, 9.7% מיושב ו-4.4% מיוער. העיירה מוזכרת עוד מהמאה ה-17, אז נקרא סיקלהטי. בשנת 1924 היא קיבלה מעמד עיירה והפכה לעצמאית. כאשר לאהדנפויה הייתה שייכת לפינלנד, העיירה היוותה נמל תוסס ותעשיית עיבוד העץ בה פרחה. בסוף שנות ה-30 מנתה העיירה כ-1,959 תושבים. לאחר מלחמות החורף וההמשך, הועבר האזור לידי ברית המועצות. ב-1945 קיבלה לאהדנפויה מעמד עיירה והפכה למרכז המנהלי של מחוז קורקיוקי (משנת 1970 לאהדנפויה). השירותים הציבוריים בעיירה כוללים בית ספר תיכון, בית ספר מקצועי, בית חולים מחוזי, מרכז יצירה לילדים, בית יתומים ושתי ספריות.. מסילת הרכבת בין סנקט פטרבורג לסורטאוואלה עוברת דרך לאהדנפויה. מתחנת יאקימה בעיירה מסתעף קו צדדי למפעל דיקט בעיירה. מפעל הייצור החשוב ביותר בעיירה הוא מפעל הדיקט לאהדנפויה בבעלות בומקס. בנוסף, ישנן חברות נוספות לרכש ועיבוד עץ. בעיירה ישנו גם מפעל לעיבוד בשר. האטרקציות בעיירה הן כנסיית יאקימה שנבנתה בשנת 1851 ומספר מבני ציבור ומגורים מתחילת המאה ה-20. ליד הכנסייה נמצא בית קברות של חיילים פינים. בעיירה יש גם שני אתרי קבורה לחיילים סובייטים. באזור מתוכננת הקמת פארק לאומי, הקמת הפארק במחוזות לאהדנפויה, סורטוואלה ופיטקיאראנטה הוכרזה בינואר 2018. כנסיית יאקימה מבט כללי מדיה וקבצים בנושא לאהדנפויה בוויקישיתוף אתר האינטרנט הרשמי של לאהדנפויה (ברוסית) דוח עירוני (ברוסית) Karelija: entsiklopedija. Tom 2, s. 142. Petrozavodsk: Petropress, 2009. Generalnyi plan, s. 8. Generalnyi plan, s. 8, 14–15. Generalnyi plan, s. 24. Uusi tietosanakirja, 11. osa, s. 1001–1002. Helsinki: Tietosanakirja oy, 1962. Suomen virallinen tilasto VI. Väestötilastoa 93. Väestösuhteet vuonna 1939. SVT VI:93 Generalnyi plan, s. 35. Generalnyi plan, s. 61. Generalnyi plan, s. 18. Generalnyi plan, s. 8-9. Generalnyi plan, s. 22.
מרגל (סדרת טלוויזיה)

מרגל (בקוריאנית: 스파이) היא סדרת טלוויזיה דרום קוריאנית משנת 2015 המבוססת על הדרמה הישראלית "תא גורדין", אך שונתה כדי לתאר את יחסי צפון ודרום קוריאה. דרמה משפחתית עם אלמנטים של מותחן ריגול, בה כיכבו קים ג'ה-ג'ונג כאנליסט גאון שעובד עבור שירות הביון הלאומי, בעוד באי ג'ונג-אוק גילמה את אמו, מרגלת לשעבר מצפון קוריאה. הסדרה שודרה ברשת KBS2 מ-9 בינואר עד 6 במרץ 2015, בסך הכל שודרו 16 פרקים. לאחר הוצאתו להורג של הגנרל הצפון קוריאני ג'אנג סונג-טק, יום אחד מגיעה פקודה מצפון קוריאה ומפעילה מחדש את המרגלת לשעבר, פארק היי-רים, שבילתה עשרות שנים בדרום קוריאה כעקרת בית רגילה. היא מקבלת משימה להתפנות ולהביא את בנה, קים סון-וו. סון-וו, גאון בעל ראש קריר, מהיר מחשבה, עובד כמנתח מידע על צפון קוריאה העובד עבור שירות הביון הלאומי הדרום קוריאני. חברתו יון-ג'ין היא מדריכת טיולים לתיירים סינים שאינם יודעים לדבר סינית, והם התאהבו כשסון-וו עזר לה לתרגם. היי-רים נאלצת לפתע לבחור בין בנה למדינה ומסכנת את חייה כדי לממש את הבחירה. אתר האינטרנט הרשמי של מרגל (בקוריאנית) "מרגל", במסד הנתונים הקולנועיים IMDb (באנגלית) "מרגל", במסד הנתונים הקולנועיים KinoPoisk (ברוסית) פרק הבכורה ברשת KBS Hwang, Hye-jin (6 בדצמבר 2021). "JYJ's Kim Jae Joong to Transform into Genius Analyst for Spy". enewsWorld. אורכב מ-המקור ב-6 בדצמבר 2021. נבדק ב-6 בדצמבר 2021. {{cite web}}: (עזרה) Kim, Min-jin (6 בדצמבר 2021). "Jaejoong's looks intense during filming of Spy". The Korea Herald. נבדק ב-6 בדצמבר 2021. {{cite web}}: (עזרה) Sung, So-young (8 בינואר 2015). "Kim Jae-joong cast as lead in Spy". Korea JoongAng Daily. נבדק ב-6 בדצמבר 2021. {{cite web}}: (עזרה) Lee, Ji-young (12 בדצמבר 2014). "JYJ's Kim Jae Joong and Ko Sung Hee to Act as Lovers in Spy". enewsWorld. אורכב מ-המקור ב-25 בדצמבר 2014. נבדק ב-6 בדצמבר 2021. {{cite web}}: (עזרה) Kim, Min-jin (14 בדצמבר 2014). "Jaejoong, Ko Sung-hee to portray romance in Spy". K-Pop Herald. נבדק ב-6 בדצמבר 2021. {{cite web}}: (עזרה)
Echo 3

Echo 3 היא שמה של סדרת דרמה אמריקאית המבוססת על סדרת הטלוויזיה הישראלית "בשבילה גיבורים עפים" בהשראת הרומן מאת אמיר גוטפרוינד. הסדרה משודרת בשרתי Apple TV+. הסדרה עוסקת בשני חברים (במבי והנסיך) ששירתו יחד כצוות לוחמים בכוח דלתא, עליו פיקד סגן דריפטר (הבטלן), וכן באמבר - אחות של במבי ורעייתו של הנסיך. כחצי שנה קודם השניים יצאו למבצע חילוץ בני ערובה בצפון אפגניסטן ובעקבות מותו הטראומטי של המפקד דריפטר, הקשר ביניהם ניתק. אמבר היא חוקרת מוח, שיוצאת לקולומביה כדי לחקור שיטת מחקר בהתמכרויות באמצעות סמים פסיכדליים. אמבר נחטפת על ידי כנופיות קולומביאניות ושני החברים נוסעים יחד לקולומביה על מנת לשחרר אותה, למרות יחסיהם המתוחים. ג'סיקה אן קולינס בתפקיד אמבר צ'סבורו לוק אוונס בתפקיד במבי מיכיל האוסמן בתפקיד הנסיך אליזבת אנווייז בתפקיד נטלי פוסטר בחודש יולי 2020, אפל הודיעה כי הזמינה סדרה של 10 פרקים, כהפקה של אפל וקשת אינטרנשיונל, ועובדה על ידי מארק בול וג'ייסון הורוויץ' כיוצר. במאי 2021 לוק אוונס ומיכיל הואסמן לוהקו לגלם את התפקידים הראשיים, כאשר אליזבת אנווייז וג'סיקה אן קולינס הצטרפו ביוני 2021. ההפקה החלה ב-9 ביוני 2021, והיא הסתיימה ב-1 בפברואר 2022. "Echo 3", במסד הנתונים הקולנועיים IMDb (באנגלית) "Echo 3", באתר Rotten Tomatoes (באנגלית) "Echo 3", באתר Metacritic (באנגלית) White, Peter (16 ביולי 2020). "Apple Orders Straight-To-Series Remake Of Israeli Drama 'When Heroes Fly' From 'The Hurt Locker's Mark Boal". Deadline Hollywood (באנגלית אמריקאית). נבדק ב-6 בדצמבר 2021. {{cite web}}: (עזרה) Otterson, Joe (3 במאי 2021). "Luke Evans to Star in Mark Boal's Apple Action Series 'Echo 3'". Variety (באנגלית אמריקאית). נבדק ב-6 בדצמבר 2021. {{cite web}}: (עזרה) Porter, Rick (26 במאי 2021). "'Flight Attendant' Star Michiel Huisman Boards Apple's Mark Boal Thriller". The Hollywood Reporter (באנגלית אמריקאית). נבדק ב-6 בדצמבר 2021. {{cite web}}: (עזרה) Del Rosario, Alexandra (3 ביוני 2021). "Apple's 'Echo 3' Adds Elizabeth Anweis As Recurring; Diego Josef To Recur In 'Animal Kingdom'". Deadline Hollywood (באנגלית אמריקאית). נבדק ב-6 בדצמבר 2021. {{cite web}}: (עזרה) Andreeva, Nellie (9 ביוני 2021). "Jessica Ann Collins To Star In Apple Drama Series 'Echo 3' From Mark Boal". Deadline Hollywood (באנגלית אמריקאית). נבדק ב-6 בדצמבר 2021. {{cite web}}: (עזרה) "Echo 3 - Production". Variety Insight. נבדק ב-6 בדצמבר 2021. {{cite web}}: (עזרה)
זכויות להט"ב בבורונדי

זכויותיהם של לסביות, הומוסקסואלים, טרנסג'נדרים וביסקסואלים (להט"ב) בבורונדי כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים בעלי תחושת התאמה לזהותם המגדרית. פעילות הומוסקסואלית בין מבוגרים בהסכמה מוגדרת כעבירה פלילית במדינה מאז שנת 2009 ועלולה לשאת עונש של 3 חודשים עד שנתיים מאסר וקנס של 50,000 עד 100,000 פרנק בורונדי למורשעים. קודם לכן, הומוסקסואליות לא הופללה מעולם בשטחי המדינה מאז קבלת העצמאות שלה בשנת 1962. פעילות הומוסקסואלית בין מבוגרים בהסכמה מוגדרת כעבירה פלילית בבורונדי מאז שנת 2009 על פי תוכן סעיף 567 לקוד הפלילי של בורונדי שמטיל על אדם שמקיים יחסי מין עם אדם מאותו המין מאסר של 3 חודשים עד שנתיים וקנס של 50,000 עד 100,000 פרנק בורונדי. ב-1 ביולי 2009 צעיר נעצר על שביצע לכאורה אלימות מינית נגד פטרון מועדון בבוג'ומבורה. המשטרה הצהירה מאוחר יותר כי הצעיר נעצר בשל היותו הומוסקסואל אך הציעה לשחרר אותו בתמורה לערבות. מסע הסברה על ידי ארגונים לא ממשלתיים לזכויות אדם ולהט"ב סייע להבטיח את שחרורו מהמעצר. בשנת 2012 זוג לסביות בורונדיות נעצרו לזמן קצר על ידי המשטרה המקומית על רקע נטייתן המינית ושוחררו בהמשך. בספטמבר 2014 עובד וייטנאמי של חברת הטלפון ויטל נתפס מקיים יחסים רומנטיים עם גבר בורונדי במחוז קארוזי (אנ'). הגבר הבורונדי טען לאחר מכן כי דובר על "יחסים שהתקיימו לא בהסכמה" בעוד הגבר הווייטנאמי נעצר. הרשויות ביטלו בהמשך את תיקו לאחר שלושה ימים מחוסר ראיות. ב-2 בנובמבר 2016 בית המשפט העליון של מחוז סיביטוק (אנ') גזר שנת מאסר על יחסים שלא בהסכמה שהתקיימו בין מתבגר בן 15 שהודה באונס של קטין. המתבגר הואשם ב-"אונס והומוסקסואליות". בורונדי אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור). לצד אי הכרתה של בורונדי במערכות יחסים הומוסקסואליות, ישנה הגבלה בחוקה של המדינה בסעיף 29 שמגדיר נישואים כאיחוד הטרוסקסואלי בין גבר לאישה בלבד מאז 2005. בכך, קיימת הגבלה חוקתית להכרה בנישואים חד-מיניים במדינה. דו"ח מעמד זכויות האדם בבורונדי לשנת 2016 שפורסם על ידי מחלקת המדינה של ארצות הברית מצא כי, "החוק מפליל מעשים הומוסקסואלים עם עונשים שנעים בין מאסר של 3 חודשים עד שנתיים. על פי בורונדי אפריקה דור ניוז, לא היו דיווחים נוספים על העמדות לדין בגין הומוסקסואליות במהלך השנה מלבד מקרה של יחסים לא בהסכמה שהתקיימו בין מתבגר בן 15 לקטין אשר נידון לשנת מאסר באשמת "אונס והומוסקסואליות". מרכז "Remuruka" בבוג'ומבורה דיווח שהציע שירותים דחופים לאזרחי להט"ב בבורונדי, בעוד הממשלה לא תמכה ולא הפריעה לפעילות של ארגוני להט"ב מקומיים". זכויות להט"ב זכויות להט"ב באפריקה Burundi, Human Dignity Trust, ‏2019-02-18 (באנגלית) BURUNDI 2012 HUMAN RIGHTS REPORT, 2009-2017.state.gov BURUNDI 2014 HUMAN RIGHTS REPORT, 2009-2017.state.gov Wayback Machine, web.archive.org, ‏2015-04-02 BURUNDI 2016 HUMAN RIGHTS REPORT, web.archive.org